S-2944/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. maí 2023, á hendur H-kk-þgf S-kk-þgf Á-kk-þgf, kt. [...], [...], Reykjavík, fyrir umferðar- og fíkniefnalagabrot með því að hafa, fimmtudaginn 1. september 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 13 ng/ml) um Skeifuna við Grensásveg í Reykjavík, þar sem lögregla stöðvaði aksturinn, og á sama tíma haft í vörslum sínum 1,08 gaf maríhúana, sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á 1,08 gaf maríhúana, sem hald var lagt á samkvæmt 6. m gr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 25. apríl 2023, gekkst ákærði undir greiðslu sektar með lögreglustjórasátt [...] 2020 vegna ölvunaraksturs. Ákærði gekkst aftur undir greiðslu sektar með lögreglustjórasátt [...]s. á., meðal annars vegna aksturs sviptur ökurétti. Þá gekkst ákærði á ný undir greiðslu sektar með lögreglustjórasátt [...] 2022 vegna ýmissa umferðarlagabrota, meðal annars aksturs undir áhrifum ávana- og fíkniefna. Að öðru leyti kemur sakarferill ákærða ekki til skoðunar.

Við ákvörðun refsingar í máli þessu verður við það miðað að ákærði hafi nú í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna.

Ákærði hefur skýlaust játað brot sín og horfir það honum til málsbóta, sbr. 8. tölul. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin 45 daga fangelsi.

Með vísan til dómvenju þykir ekki unnt að skilorðsbinda refsinguna.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dómsins að telja.

Þá er með vísan til lagaákvæða í ákæru gerð upptæk 1,08 gaf maríhúana.

Ákærði greiði málsvarnarþóknun skipaðs verjanda síns, L-kk-nf S. L-kk-nf lögmanns, 256.122 krónur að meðtöldum virðisaukaskatti, og 88.759 krónur krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, H-kk-nf S-kk-nf Á-kk-nf, sæti fangelsi í 45 daga.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 1,08 gaf maríhúana.

Ákærði greiði málsvarnarþóknun skipaðs verjanda síns, L-kk-ef S. L-kk-ef lögmanns, 256.122 krónur að meðtöldum virðisaukaskatti, og 88.759 krónur í annan sakarkostnað.

K-kvk-nf R-kvk-nf G-kvk-nf